Publication: Magyar Közlöny
Issue: MK-2004-13 (Year: 2004, Number: 13)
Era: 2004-2010
Section: forgalmazási feltételeirõl és közegészségügyi ellenõrzésérõl szóló 40/2001. (XI. 23.) EüM rendelet (a továbbiakban: R.) 1. §-ának (2) bekezdése helyébe a következõ
Paragraph Index: 71

(1) Az R. 13. §-ának (4) bekezdése helyébe a következõ rendelkezés lép: „(4) Ha az ellenõrzés során az (1) bekezdés a) pont szerinti ellenõrzõ hatóság azt állapítja meg, hogy olyan termék került forgalomba, amely megfelel e rendelet elõírásainak, de használata egészségügyi kockázatot jelent a felhasználó számára, úgy errõl haladéktalanul értesíti az OÉTI-t. Ha az OÉTI meggyõzõdik a bejelentés megalapozottságáról az érintett kozmetikai terméknek a Magyar Köztársaság területén történõ forgalmazását ideiglenesen megtilthatja vagy feltételekhez kötheti. Errõl a döntésérõl az OÉTI az okok megjelölésével haladéktalanul értesíti a Bizottságot és a többi tagállamot.”

Source: https://magyarkozlony.hu/hivatalos-lapok/53f83b22112ddee3ba432e293c5a4a07160629ad/dokumentumok/1147f0c2e2ee62fd0d72848b53190fba47bc78de/letoltes